<classify> STOCKHOLM, SWEDEN SERIKALI ya Swedenimemrudisha nyumbani balozi wake nchini China kuhusiana na kuhusika kwakekatika mkutano wenye utata uliohusisha binti wa muuza vitabu mwenye asili yamataifa hayo mawili, ambaye anashikiliwa na China. Balozi AnnaLindstedt, aliondoka Beijing juzi, msemaji wa wizara ya mambo ya nje wa Swedenalisema. Tukio lilianzakwa Angela Gui, ambaye baba yake, Gui Minhai anaaminika kutekwa na makachero waChina mwaka 2015, kuandika kwenye mtandao wa jamii kuhusu mkutano huo naLindstedt. Gui alikuwa mmojawa wauza vitabu watano wa Hong Kong waliokamatwa. Vitabu wanavyouza vimekuwavikiikosoa vikali China. Gui, ambayealisomea shahada ya uzamivu katika Chuo Kikuu cha Cambridge Uingereza, amekuwa akiendesha kampeni mitandaoniya kutaka kuachiwa kwa baba yake. Mwezi uliopita, Lindstedtalikaribishwa katika mkutano na kundi la wafanyabiashara wa China waliodai kuwana ukaribu na Chama cha Kikomunisti cha China. Gui alisema watuhao walimshinikiza akubali kuingia makubaliano ambayo yatamfanya aache kuzungumza hadharanikuhusu kesi ya baba yake na kumuahidi angetumikia kifungo cha miaka mitano na kuachiwa. Wizara ya Mamboya Nje ya Sweden ilisema haikupewa taarifa za kuwapo mkutano huo uliohudhuriwana Lindstedt, ambaye kwa sasa anakabiliwa na uchunguzi wa ndani. Kwa mujibu wa Gui,Lindstedt aliwasiliana naye na kusema kuna mbinu mpya kuhusu kesi ya baba yakena kumtaka ahudhurie mkutano na wafanyabiashara hao mjini Stockholm, Gui aliandikamtandaoni. Akapanda ndegekuelekea Stockholm na kufikia katika hoteli waliyopanga kukutana, ambako alipelekwakwenye ukumbi alikoonana na watu hao. Kulikuwa navinywaji vingi vya kulevya na maswali mengi ya ajabu ajabu, Gui aliandika. Lakini kwasababu Balozi Lindstedt alikuwapo na alionekana kuridhika na kila kinachoendelea,nikadhani ni mkutano ulioandaliwa na wizara ya mambo ya nje ya Sweden. Anasema mmoja wawafanyabiashara alimpa ofa ya kufikia makubaliano ambayo baba yake angeenda mahakamani nakufungwa jela miaka michache ili binti aache kuandika hadharani kuhusukushikiliwa kwa baba yake. Kwa mujibu yamaelezo ya Gui, Lindstedt alionekana kuunga mkono mpango huo, akimwambia kuwa Chinainaanzisha mpango mpya wa diplomasia naiwapo ataendelea kutoa matamko mitandaoni China inaweza kuiadhibu Sweden.  <topic>: KIMATAIFA 